Diari Oficial de la Generalitat Valenciana


Sumari del DOGV 5599, del 14-09-2007 (2007/10996)

Bases particulars per a la selecció i adjudicació del Programa d'Actuació Integrada de la Unitat d'Execució E-11.
-----------------------------------------------------------------------------------------------------------------

### Dades del document

Número de DOGV
:   5599

Data del DOGV
:   14-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10620


Data del document
:   31-07-2007

Organisme emissor
:   Ajuntament de Nules

Tipus de document
:   Informació Pública

Descriptors 

:   * Nules
    * pla d'urbanisme
    * licitació
    * contracte d'obres
    * obres públiques
    * administració local

Bases particulars per a la selecció i adjudicació del Programa d'Actuació Integrada de la Unitat d'Execució E-11. [2007/10710]  
Aprovades per l'Ajuntament en Ple el 8 de maig de 2007, es publiquen les següents:  
Bases particulars per a la selecció i adjudicació del Programa d'Actuació Integrada de la Unitat d'Execució E-11.  
Base I. Objecte del contracte  
El present contracte té com a objecte el desenvolupament i execució del programa d'actuació integrada que s'especifica en les presents bases particulars, en què es regulen les condicions mínimes de caràcter tècnic, jurídic, econòmic i administratiu, per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.  
En els annexos 1 i 2 es definix l'àmbit del programa.   
Base II. Règim jurídic (art. 286.1.d) del ROGTU)   
El present contracte té naturalesa jurídica especial, i en tot el no establit en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana (en endavant, LUV) i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat (en endavant, ROGTU), i les bases generals de programació d'este ajuntament.   
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny (en endavant, TRLCAP) i les establides en el reglament general de la dita llei, aprovat per Reial Decret 1098/2001, de 12 de, així com les normes que regulen la contractació administrativa de les entitats locals que siguen d'aplicació.  
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.  
Base III. Ordenació urbanística vigent (art. 131.2.a) LUV)  
L'ordenació urbanística vigent en l'àmbit d'actuació és el Pla General d'Ordenació Urbana de Nules.  
L'ordenació urbanística definida en el Pla General, de directa aplicació al programa, s'inclou en els annexos 2, 3 i 4, de delimitació, alineacions i rasants i règim urbanístic.  
En l'annex 5 es reproduïx la fitxa de la unitat definida pel Pla General (noteu que, d'acord amb la legislació vigent, no és d'aplicació el punt 5 de la fitxa de la unitat).   
Base IV. Memòria de necessitats i objectius del programa d'actuació integrada (art. 131.2.b) LUV)  
1. Memòria de necessitats:  
Davant de la proposta presentada per una empresa privada, l'Ajuntament ha considerat oportú escometre la urbanització d'esta unitat, atés que és una de les zones de sòl urbà, amb ordenació detallada aprovada, pendents d'urbanitzar.  
2. Objectius de la programació:  
a) Gestionar la transformació jurídica de les finques afectades pel programa.  
En este sentit l'urbanitzador estarà obligat a redactar i tramitar el projecte de reparcel·lació, o documents equivalents, que definisquen les finques resultants de l'actuació i les càrregues d'urbanització que corresponga a estes. Igualment, si fóra necessari, projectes d'expropiació.  
Estos documents no podran modificar les previsions del pla que desenvolupen. En cap cas, podran contindre determinacions sobre ordenació, règim del sòl o de l'edificació.  
En relació amb els accessos a la zona verda que estan assenyalats en el pla d'alineacions el pla general a traços, en estos documents, s'haurà de definir:  
- La propietat del terreny (privada).  
- La servitud de pas públic, amb la seua definició precisa, ajustant-se exactament al que disposa el pla d'alineacions del Pla General i amb un amplària lliure mínima de 5,50 metres.  
- El deure de conservació ?dels paraments laterals i sostre dels passos de vianants que es creuen en l'edificació per a respectar eixos accessos- que s'imposa als propietaris dels terrenys.  
- Que la seua execució ?primer establiment dels passos i la seua pavimentació- s'inclou en les obres d'urbanització a realitzar en el programa i el seu import en les càrregues d'urbanització d'este.  
L'urbanitzador elaborarà les modificacions tècniques o suplements de projectes i documents que siguen necessaris i els entregarà a l'Ajuntament amb els mateixos requisits que els projectes.  
La gestió inclou les obligacions següents:  
· Demanar dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
· Fer constar en el Registre de la Propietat la forma de retribució triada pels titulars registrals de les finques afectades, als efectes de l'article 382.6 del ROGTU.  
· Practicar totes les notificacions als afectats que siguen legalment exigibles o s'ordenen per l'Ajuntament.  
· Fitar i delimitar les parcel·les aportades a la reparcel·lació amb caràcter previ a la redacció del projecte.  
· En cas d'existir, efectuar un estudi fefaent de les parcel·les semiconsolidades, amb proposta de solució en els termes establits en el capítol III del títol I de la LUV.   
· Presentar per a aprovar-lo el projecte de reparcel·lació.  
· Pagar als creditors nets abans que la reparcel·lació accedisca al Registre de la Propietat.  
· Inscriure en el Registre de la Propietat les noves finques resultants, especialment les destinades al domini públic.  
· Fer constar en el Registre de la Propietat les afeccions existents (carreteres, ferrocarril, barrancs i altres)  
· Cancel·lar les finques cadastrals aportades a la reparcel·lació i inscriure les resultants en el cadastre.  
· Qualssevol altres actuacions necessàries per a la transformació jurídica de les finques afectades.   
· Delimitar i fitar ?amb senyals clarament diferents de les de les finques inicials- les finques resultants de la reparcel·lació, abans de l'inici de les obres d'urbanització.  
· Mantindre l'amollonament fins a la recepció per l'Ajuntament de les obres d'urbanització.   
b) Urbanitzar completament la unitat d'execució que constituïx l'objecte del programa i realitzar les obres públiques addicionals que siguen necessàries.  
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, i per a això deuran:   
· Aportar informes de les administracions sectorials les competències de les quals resulten afectades per l'actuació (domini públic hidràulic, vies pecuàries, etc.).  
· Presentar estudis i informes favorables per a realitzar les connexions amb les corresponents companyies subministradores (llum, gas, telefonia i altres).  
d) Suplementar les infraestructures en allò necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:   
· L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
· Els entregarà en perfectes condicions, una vegada concloses les obres d'urbanització, alçada la corresponent acta d'entrega.  
· Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la implantació com el cost d'esta haurà de ser assumit per tots els propietaris afectats.  
f) Es considera que l'aprofitament tipus de l'àrea de repartiment coincidix amb l'aprofitament mitjà de la unitat, de conformitat amb el que disposa el Pla General, per la qual cosa la totalitat de l'aprofitament de la unitat es repartirà entre els propietaris de terrenys inclosos en esta, sense que siga procedent cap cessió d'aprofitament a l'Ajuntament.   
g) Ordenar el repartiment equitatiu de les càrregues i beneficis de l'actuació entre els afectats.   
Base V. Paràmetres urbanístics (art. 131.2.c) LUV)  
Sense perjuí del que establix la base III i en l'apartat f) del punt 2 de la base anterior, s'adjunten l'ordenança de la zona i la fitxa de la unitat incloses en el Pla General (annexos 4 i 5).  
Base VI. Criteris i objectius territorials (art. 131.2.d) LUV)  
Amb l'actuació es pretén la incorporació dels terrenys inclosos en la unitat d'execució en la trama urbana del casc.   
Base VII. Criteris d'ordenació urbanística (art. 131.2.d) LUV)  
El projecte d'urbanització definirà les solucions que propose ?a nivell de projecte en l'àmbit de la unitat i a nivell d'avantprojecte en l'àmbit més ampli d'estudi que s'ha assenyalat en l'annex1- per a resoldre, sense solució de continuïtat, la circulació rodada i de vianants.  
Sense que això siga obstacle per a l'adequada solució dels recorreguts de vianants i jardineria, haurà d'obtindre's la major dotació possible d'aparcaments públics.  
En la part central de l'àmbit de la unitat, una extensió, d'almenys, 2000 m² estarà enjardinada.  
La resta de la zona central i els accessos a esta (assenyalats en el pla d'alineacions del Pla General amb línia contínua) tindran caràcter de vianants, amb tolerància per al trànsit de vehicles dels veïns.  
Els accessos a esta zona que estan assenyalats en el pla d'alineacions a traços, tindran caràcter de vianants exclusiu, el terreny que ocupen serà de propietat privada amb servitud de pas públic, la definició del qual haurà de constar en la reparcel·lació i la seua execució entre les obres d'urbanització a realitzar en el programa. S'ajustaran exactament al que disposa el pla d'alineacions del Pla General que s'indica en l'annex 3, amb una amplària lliure mínima de 5,50 metres.  
Base VIII. Edificació privada (art. 131.2.e) LUV)  
Amb caràcter general no es permetrà la realització d'obres d'edificació ?i en conseqüència, no es concediran llicències d'edificació- en l'àmbit de la unitat d'execució fins que no s'hagen rebut per l'Ajuntament les obres d'urbanització. Excepcionalment, podran concedir-se llicències d'edificació, d'acord amb els preceptes legals i el planejament vigent, si es complixen simultàniament les condicions següents:   
1. S'acompanya a la sol·licitud de llicència una memòria descriptiva:  
- De les mesures a adoptar per a l'execució de l'obra d'edificació perquè el seu desenvolupament no interferisca en el procés d'urbanització, ni en el termini per a la terminació d'esta.  
- De la forma en què se subministrarà aigua i energia a les obres d'edificació.  
2. S'acompanya a la sol·licitud de llicència informe favorable de l'urbanitzador en el sentit que l'obra sol·licitada, amb les condicions addicionals pactades entre l'urbanitzador i el promotor de les obres, no dificultaran el desenvolupament de les obres d'urbanització.  
3. S'acompanya a la sol·licitud de llicència compromís de l'urbanitzador que adoptarà les mesures pertinents perquè el desenvolupament de les obres d'edificació no retarden l'entrega de les obres.  
4. Es preste fiança addicional a la prevista en el programa per l'import de les obres de reposició de la urbanització previsibles com a conseqüència de deterioraments ocasionats amb ocasió de les obres d'edificació. Com a mínim esta fiança addicional equivaldrà a l'import de la demolició i retirada completa i reposició dels paviments en tots els fronts de fatxada de l'edificació.  
5. S'emeta un informe favorable de tot això pels servicis tècnics municipals i per les companyies implicades prestadores de servicis.  
Base IX. Prescripcions tècniques dels documents d'ordenació i gestió (art. 131.2.f) LUV)  
No s'admeten modificacions de l'ordenació vigent, per la qual cosa no han de redactar-se documents d'ordenació.  
L'urbanitzador haurà de redactar una memòria del programa  
L'urbanitzador elaborarà les modificacions tècniques o suplements de projectes i documents que siguen necessaris i els entregarà a l'Ajuntament amb els mateixos requisits que els projectes.  
Base X. Prescripcions tècniques del projecte urbanització (art. 131.2.h) LUV)   
El projecte d'urbanització de la unitat d'execució inclourà en la justificació de les seues determinacions la definició, a nivell d'avantprojecte, de la urbanització a realitzar en l'àmbit que s'indica en el pla adjunt.  
No podrà modificar les previsions del pla que desenvolupa.  
S'ajustarà al que s'ha especificat en l'annex 6 d'estes bases.  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 52 del TRLCAP. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'art. 156.1 de la LUV i en l'article 350 del ROGTU.  
El projecte d'urbanització inclourà, com a justificació de les seues determinacions, l'estudi i solució, a nivell d'avantprojecte, de l'àmbit que s'indica en l'annex 1.  
Inclourà la definició completa de tots els elements d'urbanització a realitzar en l'interior de la unitat d'execució i dels elements exteriors que siguen necessaris per a la connexió amb la urbanització i servicis existents.  
En la part central de l'àmbit de la unitat, una extensió, d'almenys, 2000 m² estarà enjardinada.  
La resta de la zona central i els accessos a esta (assenyalats en el pla d'alineacions del Pla General amb línia contínua) tindran caràcter i paviment de vianants, si bé la base i subbase i el mateix paviment, han de ser de característiques adequades per a suportar el trànsit de vehicles dels veïns. Els accessos a eixa zona que estan assenyalats en el pla d'alineacions del pla general a traços, es pavimentaran adequadament per al trànsit de vianants.  
L'urbanitzador elaborarà les modificacions tècniques o suplements de projectes i documents que siguen necessaris i els entregarà a l'Ajuntament amb els mateixos requisits que els projectes.  
Base XI. Preu de licitació (art. 286.1.h) del ROGTU)   
El preu de licitació, que servix exclusivament de base per al càlcul de la garantia provisional, s'estima en dos milions d'euros (2.000.000 €).  
Base XII. Terminis de desenvolupament i execució del programa (art. 131.2.i) LUV i art. 286.1.i) del ROGTU)   
S'establixen els següents terminis màxims per a l'execució de les següents actuacions per part de l'urbanitzador:  
A) Termini màxim per a la presentació del projecte de reparcel·lació: 4 mesos des de la notificació de l'adjudicació.   
B) Termini màxim per a la selecció de l'empresari constructor de l'obra civil d'urbanització: 3 mesos des de la fermesa en via administrativa de l'aprovació del projecte de reparcel·lació.  
C) Termini màxim per a l'execució de les obres d'urbanització: 12 mesos des de la fermesa en via administrativa de l'aprovació del projecte de reparcel·lació.  
D) Termini total màxim per a l'oferiment formal a l'ajuntament de la recepció de les obres d'urbanització: 18 mesos des de la notificació de l'adjudicació.   
Base XIII. Capacitat per a ser urbanitzador   
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del TRLCAP.   
Base XIV. Solvència econòmica i financera (art. 131.2.m) LUV)   
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Base XV. Solvència tècnica i professional (art. 131.2.m) LUV)   
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. L'urbanitzador podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys, un dels seus membres.  
Base XVI. Garanties  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes establits en el TRLCAP, una garantia provisional equivalent al 2% de l'estimació aproximada de les càrregues del programa, o siga quaranta mil euros (40.000 €).  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes establits en el TRLCAP, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar de la notificació de l'acord d'aprovació i adjudicació del programa.  
5. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
6. Esta garantia s'elevarà, en tot cas, quan es donen els supòsits establits en la base VIII, en la quantia que en eixa base s'establix.  
Base XVII. Presentació de proposicions  
1. Els que desitgen prendre part en la licitació hauran de presentar en el termini de quatre mesos, les seues proposicions, integrades per tres sobres, identificats en l'exterior amb la indicació de la licitació a què concórreguen i firmats pel licitador o persona que el represente; s'indicarà el nom i cognoms o raó social del proponent amb la següent documentació en idioma castellà o valencià:  
Sobre A. Alternativa tècnica, es presentarà obert.  
Sobre B. Proposició juridicoeconòmica, conforme al que s'indica en l'annex 9. Es presentarà en sobre tancat.  
La documentació que hi ha en estos sobres serà objecte de valoració als efectes d'aprovació del programa i adjudicació de la condició d'urbanitzador.  
Sobre C. Es presentarà amb el títol de Documentació i contindrà la documentació següent:  
A. Si concorre una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent i DNI o fotocòpia legalitzada d'este.  
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu d'haver constituït la garantia provisional en els termes exigits en la base XVI.  
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, fins i tot trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals cicumstàncies.  
I. En cas de concórrer a la licitació diverses empreses, compromeses a la constitució d'una unió temporal, cada una d'elles haurà d'acreditar la seua personalitat jurídica i capacitat, i hauran d'indicar els noms i circumstàncies dels empresaris que subscriuen les proposicions, la participació de cada una d'elles, i designar la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del ROGTU. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà dos còpies en paper i les digitalitzades corresponents ?amb els requisits assenyalats en l'annex 8- a la seu de l'Ajuntament, i exposar-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només als efectes de la presentació d'al·legacions.   
Base XVIII. Contingut mínim de l'alternativa tècnica   
L'alternativa tècnica del programa d'actuació integrada tindrà el contingut següent:  
1. Memòria del programa que contindrà:  
a) Identificació del document de planejament que regula l'ordenació detallada a desenvolupar.  
b) Àmbit de l'actuació.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació, determinant-se tant el corresponent a la presentació de documentació com a l'execució de les obres d'urbanització.  
f) Enunciat dels objectius complementaris que es proposen conforme al que disposa la LUV, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
g) Mesures de control de qualitat i compliment de les normes de qualitat ambiental, si és el cas.  
h) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
i) Estimació preliminar i general d'aquelles despeses d'urbanització variables l'import de les quals, encara que siga repercutible als propietaris, no es puga determinar per la concurrència d'ofertes.  
2. Projecte d'urbanització  
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que establix l'annex 9:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Resum de les dades econòmiques rellevants.   
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast establit en l'article 168.1.a i b de la LUV.  
b) Cost de projectes: cost de redacció i direcció dels projectes tècnics, especificant cada projecte a què es referix l'article 168.1.c de la LUV.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a efectes de canvi: preu del sòl al qual, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a elles, si és el cas, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot el que l'Ajuntament estime fonamental per a la proposició juridicoeconòmica.  
Base XX. Admissibilitat de variants (art. 131.2.g) de la LUV)  
1. Únicament es consideraran variants les modificacions de caràcter tècnic i mai les de caràcter econòmic, sempre que estes últimes no alteren substancialment l'ordenació urbanística proposada.  
2. No es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. En cas d'admetre's, cada aspirant a urbanitzador podrà presentar una única variant.  
4. La presentació d'una variant en cap cas legitimarà la presentació d'una nova proposició juridicoeconòmica.   
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, i se li aplicarà la proposició juridicoeconòmica formulada i sense poder modificar en cap cas el contingut de les bases particulars.  
Base XXI. Criteris d'adjudicació (art. 286.1.j) del ROGTU).   
Els criteris d'adjudicació són els establits en l'annex 10.   
L'Ajuntament declararà desert el concurs en el cas que cap aspirant aconseguisca la puntuació mínima referent a l'alternativa tècnica (açò és, quan no s'arribe al 60% de la puntuació de l'alternativa tècnica), sense que l'Ajuntament haja d'abonar cap cost en tal supòsit.   
També declararà desert el concurs si les condicions econòmiques de les proposicions presentades es consideren, raonadament, lesives per als propietaris afectats.  
Base XXII. Adjudicació del programa (art. 286.1.g) del ROGTU)   
Adjudicat el programa, amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes establits en la base XVI de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social i resguard acreditatiu d'haver constituït la garantia definitiva del cost de les indemnitzacions, preus justos i despeses de reallotjament necessàries per a realitzar l'actuació, la totalitat del cost de les obres d'urbanització complementàries i un 7% del cost de les obres d'edificació.   
Base XXIII. Formalització del contracte   
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i l'execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, i s'annexarà a este un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en el TRLCAP.  
Base XXIV. Compliment  
1. El contracte s'entendrà complit amb motiu de l'adequada execució de la totalitat de les prestacions incloses en este i s'extingirà una vegada l'urbanitzador haja procedit al total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor, la documentació que justifique el pagament efectiu de les obres i la que se cita en els annexos.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.  
Base XXV. Resolució   
1. Són causes de resolució del contracte les que disposa el TRLCAP, així com les derivades de la incapacitat legal sobrevinguda de l'urbanitzador i les altres establides en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la LUV i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar des del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la LUV els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que siguen procedents, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
n) Incórrer el contractista, durant la vigència del contracte, en alguna de les prohibicions de contractar establides en l'article 20 del TRL-CAP.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre'l i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este perquè començe.  
v) El desistiment o la suspensió del contracte per un termini superior a un any acordada per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
4. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XXVI. Prerrogatives de l'administració (art. 286.1.e) del ROGTU)   
L'Ajuntament té totes les prerrogatives que, en general, reconeix la legislació de contractes de les administracions públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
Base XXVII. Jurisdicció competent (art. 286.1.f) del ROGTU)   
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució, i execució del contracte administratiu especial entre l'administració i l'urbanitzador seleccionat en pública concurrència.  
Nota: seguixen 12 annexos que es troben en l'Ajuntament a disposició dels interessats.  
Nules, 31 de juliol de 2007.- L'alcalde: Mario A. García Báscones.